***Monster Prom*** er et «dating sim»-spill utviklet av Beautiful Glitch, et studio basert i Barcelona og grunnlagt av Julián Quijano, og utgitt av Those Awesome Guys. Spillet ble utgitt 27. april 2018 for Windows, macOS og Linux, og ble distribuert på Steam. Spillet ble utgitt 21. mai 2020 for Nintendo Switch. *Monster Prom* ble skrevet av Julián Quijano, Cory O'Brien og Maggie Herskowitz, illustrert av Arthur Tien, og programmert av Elías Pereiras.

I spillet er spillerne en student ved «Spooky High», en high school full av monstre, mens de forsøker å finne en date til skoleballet (engelsk: «prom»).

En utvidelse for spillet, *Monster Prom: Second Term*, ble utgitt 14. februar 2019.

Spillopplevelse
---------------

*Monster Prom* er en to-dimensjonalt «dating sim» som har både en enkeltspillermodus, og en flerspillermodus hvor opp til fire spillere kan spille mot hverandre. Spillerne er en av fire forhåndsskapte figurer som er elever ved «Spooky High», og kan velge mellom seks forskjellige monstre de kan prøve å få en date med. Spillerne kan spille som valgfri kjønn og kan bruke valgfrie pronomen, og spillet har mulighet for heterofile og homofile datemuligheter.

Spillets fortelling er tilfeldiggjort hver kan det er spilt. hver runde har spillerne valget om hvordan de vil bruke tiden sin i løpet av seks uker før det store skoleballet (engelsk: «prom»), som lar dem gå igjennom flere hendelser i en av skolens steder i håp om å få egenskaper som endrer hvordan deres ønskede date ser på dem. Gjennom spillets gang blir spillerne presentert med forskjellige valg som kan ha effekt på deres forhold til andre figurer, og hvilke hendelser og slutter de møter. Spillernes handlinger bestemmer om deres ønskede date sier ja eller nei til å gå på skoleballet med dem.

Spillet har også en fiktiv butikk hvor spillerne kan kjøpe gjenstander som kan åpne nye hendelser og spesielle slutter.

*Second Term*-utvidelsen inneholder ekstrainnhold som nye slutter og to nye figurer som kan bli spurt på date.

Plott
-----

Spillerne er presentert som elever ved «Spooky High», en high school i en verden bebodd av monstre. De har en tidsgrense på tre uker for å bevise sin ønskede date å ta dem til skoleballet (engelsk: «prom»). Plottet i spillet endrer seg med hver gjennomgang av spillet, som da gir tilgang til unike hendelser, dialog og slutter, som er basert på spillernes valg. De fire spillerfigurene er Oz, en personifisering av frykt; Amira Rashid, en ilddjinn; Brian Yu, en zombie; og Vicky Schmidt, et Frankensteins monster, men navnene og pronomene figurene bruker kan bli endret før spillets start. Monstrene som er tilgjengelig for en romanse er Scott Howl, en varulv; Liam de Lioncourt, en vampyr; Vera Oberlin, en gorgon; Damien LaVey, en ilddemon; Polly Geist, et spøkelse; og Miranda Vanderbilt, en havfrue. *Second Term* introduserer to nye monstre som kan spørres: Zoe, et Lovecraft-inspirert; og Calculester Hewlett-Packard, en computer-robot.

Mesteparten av spillets humor er veldig vestlig inspirert, og inneholder mange popkulturreferanser og selv-referende kommentar om monsterfiksjon. Spillet har over 1 300 mulige hendelser, og 47 hemmelige slutter.

Utvikling
---------

Spillet fullførte en Kickstarter-kampanje 25. november 2016, og fikk midler fra 1 592 «backere». Kampanjen mottok litt over 32 000 euro, som var fire ganger så mye som det opprinnelige målet, 8 000 euro. De ekstra midlene tillatte for mer innhold som slutter, gjenstander og figurer. Flere stemmeskuespillere ble hyrt inn for å portrettere figurene, inkludert Arin Hanson og Dan Avidan fra Game Grumps, Nathan Sharp, Cristina Valenzuela, Sarah Anne Williams, Christine Marie Cabanos, Danielle McRae, Erika Ishii og andre. Utviklerne kunngjorde 14. februar 2018 spillets utgivelse via en trailer, og spillet ble utgitt 27. april 2018 på Steam for Windows, Mac OS og Linux. DLC-utvidelsen *Second Term*, som var et av de ekstra målene ved Kickstarter-kampanjen, ble utgitt 14. februar 2019, og hadde stemmeskuespill utført av Felicia Day, Casey Mongillo, Jacksepticeye, Ross O'Donovan og Brizzy. Støtte for forenklet kinesisk ble lagt til 23. januar 2020.

Den 27. april 2020 ble *Monster Prom: XXL* kunngjort av Beautiful Glitch ved det andre jubileumet av spillets opprinnelige utgivelsesdato. *Monster Prom: XXL* inneholder både det opprinnelige spillet, og DLC-innholdet *Second Term*, samt sesongbasert innhold som ble sluppet gjennom spillets liv. Det ble senere sluppet ut for Nintendo Switch 21. mai 2020, og senere for PlayStation 4 og Xbox One 14. oktober 2020.

### Oppfølger

Beautiful Glitch kunngjorde en oppfølger 8. mai 2019 med tittel *Monster Prom 2: Holiday Season*, og lanserte en Kickstarter-kampanje med en spillbar demo. Oppfølgeren kommer til å ha de samme figurene fra *Monster Prom* i tre mindre spill: *Summer Camp*, en «dating sim» som ligner på det opprinnelige spillet; *Winter Retreat*, et strategispill som inneholder Vera og Miranda; og *Roadtrip*, et eventyr-overlevelsespill med Scott og Polly. Kampanjen var suksessrik, og tjente opp over 535 000 euro fra nesten 9 000 tilhengere innen en måned, som var mer enn det opprinnelige målet, 32 000 euro. Oppfølgeren blir fortsatt utviklet, men *Monster Prom 2: Monster Camp* ble utgitt 23. oktober 2020.

Takket være ekstra midler på Kickstarter ble ekstra innhold kunngjort i form av en fremtidig DLC, *Monster Prom: Not another isekai!* og en ekstra oppfølger, *Monster Prom: REVERSE*, hvor spillerfigurene fra det første spillet kan bli forført.

Mottakelse
----------

PC-versjonen av spillet fikk en poengsum av 73 ut av 100 fra omtalesamleren Metacritic, som viser til «blandet eller gjennomsnittlig omtale». Spillet ble mest roset for manuset, humoren og figurgrafikken. Jeff Ramos og Allegra Frank ved *Polygon* roste «hvor genuint morsomt *Monster Prom* er. Med tanke på at nesten hver linje i spillet er en 'punchline' (engelsk begrep for sluttpoenget i en vits), er det en prestasjon at humoren aldri føltes anstrengt eller tvunget.» Flere kritikere roste også spillets flerspillermodus, hvor mange mente den stod sterkere enn enkeltspillerversjonen. Tony Cocking ved *Twinfinite* skriver at spillet «er bedre som et flerspillerspill enn et enkeltspillerspill» siden det «kan bli repetitivt, spesielt når det spilles alene.» Rebekah Valentine ved *App Trigger* hadde et mer positivt syn om begge modusene, og skrev at spillet «hviler på et rammeverk av superb spillfigurkunst og vittig hendelsesmanus, og går så videre til å gi en konkurransedyktig flerspilleropplevelse, og en avhengighetsskapende enkeltspilleropplevelse.»

Referanser
----------

1. ↑   GOG.com[Hentet fra Wikidata]
2. ↑   Humble Store[Hentet fra Wikidata]
3. ↑  Lopez, Azario (14. februar 2018). «Comedic Dating Sim 'Monster Prom' Gets Release Date and Gameplay Detail». *DualShockers*. Besøkt 22. februar 2018.
4. ↑  Wood, Austin (15. februar 2018). «Monster Prom is a competitive dating sim in which you hook up with sexy freaks». *PC Gamer*. Besøkt 22. februar 2018.
5. ↑  «Monster Prom announces Nintendo Switch release and new update to celebrate its 2-Year Anniversary». *Gamasutra*. 27. april 2020. Besøkt 28. februar 2020.
6. 1 2 3 4  Anthony, Sean (14. februar 2019). «Monster Prom's first DLC, Second Term, available today, includes two new love interests and 10 secret endings». *Gaming Trend*. Besøkt 27. april 2020.
7. ↑  «Monster Prom Majorly Spoofs Dating Sims And I Love It». *Rock Paper Shotgun* **(engelsk)**. 30. oktober 2016.
8. ↑  Kers, David (15. februar 2018). «Monster Prom is a competitive dating sim with... monsters». *Gamereactor*. Besøkt 22. februar 2018.
9. ↑  Green, Holly (2. mai 2018). «Don't Pass Up This Monster Prom-posal». *Paste Magazine*. Besøkt 27. april 2020.
10. ↑  Chan, Stephanie (14. februar 2018). «Monster Prom's multiplayer dating sim dances to an April 27 release date». *VentureBeat*. Besøkt 22. februar 2018.
11. ↑  LeClair, Kyle (25. november 2016). «Monster Prom Finishes Its Kickstarter Campaign With Over €32,000». *HardcoreGamer*. Arkivert fra originalen 26. november 2016. Besøkt 27. april 2020.
12. ↑  Johnson, Sarah (15. februar 2018). «Compete With Your Friends and Date Monsters in Monster Prom». *mxdwn Games*. Besøkt 22. februar 2018.
13. ↑  Compendio, Chris (8. mai 2019). «Monster Prom 2: Holiday Season Kickstarter and Demo Goes Live». *DualShockers*. Besøkt 27. april 2020.
14. ↑  «Monster Prom». *Metacritic* **(engelsk)**. Besøkt 24. april 2022.
15. ↑  Ramos, Jeff (2. mai 2018). «Monster Prom made me laugh at my own rejection». *Polygon*. Besøkt 2. juni 2020.
16. ↑  Cocking, Tony (30. april 2018). «Monster Prom Review». Besøkt 2. juni 2020.
17. ↑  Valentine, Rebekah (27. april 2018). «Monster Prom review: Monster Seeking Monster». Besøkt 2. juni 2020.

Eksterne lenker
---------------

* (en) *Monster Prom* på Steam Rediger på Wikidata

* (en) *Monster Prom* på GOG.com Rediger på Wikidata

* (en) *Monster Prom* hos MobyGames Rediger på Wikidata

* (en) *Monster Prom* hos Visual Novel Database Rediger på Wikidata

* (en) *Monster Prom* på Metacritic Rediger på Wikidata

* (en) *Monster Prom* på OpenCritic Rediger på Wikidata

* (en) *Monster Prom* på Internet Movie Database Rediger på Wikidata

* (en) *Monster Prom* på Behind The Voice Actors Rediger på Wikidata

* (en) *Monster Prom* hos Giant Bomb Rediger på Wikidata

* (en) *Monster Prom* hos Internet Game Database Rediger på Wikidata
* Monster Prom på Twitter Rediger på Wikidata

* Monster Prom på Facebook Rediger på Wikidata

* Monster Prom på YouTube Rediger på Wikidata

Portal: Videospill